Diari Oficial de la Generalitat Valenciana


Sumari del DOGV 5541, del 25-06-2007 (2007/8223)

ORDE de 15 de juny de 2007, de la Conselleria d'Economia, Hisenda i Ocupació, de modificació i regulació de fitxers amb dades de caràcter personal.
---------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2007/06/15/(1)/dof/vci/html**

### Dades del document

Número de DOGV
:   5541

Data del DOGV
:   25-06-2007

Secció del DOGV
:   I. DISPOSICIONS GENERALS

Número del document
:   2007/8223


Data del document
:   15-06-2007

Organisme emissor
:   Conselleria d'Economia, Hisenda i Ocupació

Tipus de document
:   Ordre

Correcció d'errades

Anàlisi jurídica

 Descriptors 

:   * base de dades
    * dades personals
    * administració regional
    * legislació

ORDE de 15 de juny de 2007, de la Conselleria d'Economia, Hisenda i Ocupació, de modificació i regulació de fitxers amb dades de caràcter personal. [2007/8223]  
La Llei Orgànica 15/1999, de 13 de desembre, de Protecció de Dades de Caràcter Personal, establix en l'article 2 que esta serà d'aplicació a les dades de caràcter personal registrades en suport físic que les faça susceptibles de tractament, i a tota modalitat d'ús posterior d'aquestes dades pels sectors públic i privat. Així mateix, la llei orgànica esmentada disposa en l'article 20 que la creació, modificació o supressió dels fitxers de les administracions públiques sols es podrà fer per mitjà de disposició general publicada en el Boletín Oficial del Estado o diari oficial corresponent. En este sentit, i mitjançant l'Ordre de 20 de juliol de 1994, de la conselleria d'Administració Pública, es van regular els fitxers de tractament automatitzat de dades de caràcter personal existents, fins a eixa data, en la Generalitat Valenciana.   
Posteriorment, i dins de l'àmbit de competències actuals de la conselleria d'Economia, Hisenda i Ocupació, s'han creat fitxers de dades de caràcter personal a través de les ordres de 28 d'abril de 1999, de la conselleria d'Ocupació, Indústria i Comerç per la qual es creen fitxers informatitzats; Ordre de 26 de març de 2002, de la conselleria d'Economia, Hisenda i Ocupació, per la qual es creen els fitxers amb dades de caràcter personal del Registre Oficial de Contractes de la Generalitat Valenciana, i del Registre de Contractistes i Empreses Classificades de la Comunitat Valenciana; Ordre de 21 de juny de 2002, de la conselleria d'Economia, Hisenda i Ocupació, de creació i regulació de fitxers amb dades de caràcter personal, i la posterior Ordre de 15 de juny de 2004 de la mateixa conselleria, de creació de fitxers amb dades de caràcter personal.  
L'Ordre de 21 de juny de 2002, de la conselleria d'Economia, Hisenda i Ocupació, de creació i regulació de fitxers amb dades de caràcter personal crea el fitxer denominat «Accés a Casinos i Sales de Bingo», que constituïx el fitxer d'aplicació del registre i processament dels prohibits en les pràctiques de joc a la Comunitat Valenciana, i té com a finalitat l'emmagatzemament de les dades de les persones que s'inscriuen en el registre amb la finalitat de controlar i limitar el seu accés a locals de joc autoritzats amb control d'admissió, amb processament per a l'enviament de les actualitzacions de dades els locals referits.  
El Decret 44/2007, de 20 d'abril, que aprova el Reglament de Salons Recreatius i Salons de Joc, en l'article 25.1 establix que: "En aquells salons de joc en què s'interconnecten màquines de tipus B a les quals fa referència l'article 24.4.b), així com aquells en què s'interconnecte qualsevol màquina de tipus B amb les instal·lades en un altre o altres salons de joc, hi haurà un servici d'admissió".  
L'article 25.3 de la norma mencionada afig: «Les funcions de control d'admissió seran realitzades per mitjà de suports informàtics que garantisquen la subjecció a la legislació de protecció de dades, així com un correcte control del Llistat de Prohibits».  
Per tant, i vistes estes modificacions legislatives, cal adaptar el fitxer «Accés a Casinos i Sales de Bingo», en el sentit d'ampliar la seua denominació també a salons de joc en què s'interconnecten màquines de tipus B a les quals fa referència l'article 24.4.b) del Decret 44/2007, de 20 d'abril, així com aquells en què s'interconnecte qualsevol màquina de tipus B amb les instal·lades en un altre o altres salons de joc, així com precisar en l'apartat de descripció del fitxer que este inclou també les dades d'accés referides a este tipus de salons de joc.   
Per tot això i d'acord amb el Decret 96/1998, de 6 de juliol, del Govern Valencià, pel qual es regulen l'organització de la funció informàtica, la utilització dels sistemes d'informació i el Registre de Fitxers Informatitzats en l'àmbit de l'administració de la Generalitat Valenciana, que disposa que serà la conselleria competent en la matèria la que aprove la disposició general de creació del fitxer que conté dades de caràcter personal, i d'acord amb el que establix l'article 35 de la Llei 5/1983, de 30 de desembre, de Govern Valencià, i una vegada complits els tràmits establits en l'article 12 del Decret 96/1998, de 6 de juliol, del Govern Valencià  
ORDENE  
Article 1  
Es modifica la denominació del fitxer "Accés a Casinos i Sales de Bingo" continguda en l'apartat 1 de l'annex «Accés a Casinos i Sales de Bingo», i creat per l'Ordre de 21 de juny de 2002, de la conselleria d'Economia, Hisenda i Ocupació, de creació i regulació de fitxers amb dades de caràcter personal, que passa a dir-se «Accés a Casinos, Sales de Bingo i Salons de Joc».  
Article 2  
Respecte a l'apartat 2 «Descripció del Fitxer» del fitxer mencionat en el precepte anterior i que establix: «Fitxer de l'aplicació de registre i processament dels prohibits en les pràctiques de joc a la Comunitat Valenciana", s'afig: incloent-hi els salons de joc en què s'interconnecten màquines de tipus B, a les quals fa referència l'article 24.4b) del Decret 44/2007, de 20 d'abril, del Consell, pel qual s'aprova el Reglament de Salons Recreatius i Salons de Joc, i aquells en què s'interconnecte qualsevol màquina de tipus B, amb les instal·lades en un altre o altres salons de joc.»  
DISPOSICIÓ FINAL  
La present ordre entrarà en vigor l'endemà de la publicació en el Diari Oficial de la Comunitat Valenciana.  
València, 15 de juny de 2007  
El conseller d'Economia, Hisenda i Ocupació,  
GERARDO CAMPS DEVESA


Còpia Permalink ELI